|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.martā** | **Nr. GND/2024/117** |
|  | **(protokols Nr. 8; 9.p.)** |

**Par Gulbenes novada attīstības programmas 2018.-2024.gadam investīciju plāna 2022.-2024.gadam grozījumiem**

Pamatojoties uz potenciāla projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” iespējas realizēšanu ar Eiropas Savienības fondu finanšu resursiem, nepieciešams precizēt Gulbenes novada attīstības programmas 2018.-2024.gadam investīciju plāna 2022.-2024.gadam 2.daļu “Ilgtermiņa Prioritātes IP2. Ilgtspējīga ekonomika un uzņēmējdarbību atbalstoša vide (RVE) plānotie projekti” 8.projekta nosaukumu, indikatīvo summu, finanšu instrumentu summas un projekta plānotos darbības rezultātus un rezultatīvos rādītājus.

Pamatojoties uz Gulbenes novada attīstības programmas 2018.-2024.gadam investīciju plāna 2022.-2024.gadam 2.daļas “Ilgtermiņa Prioritātes IP2. Ilgtspējīga ekonomika un uzņēmējdarbību atbalstoša vide (RVE) plānotie projekti” 109.projekta apvienošanu ar 8.projektu un plānoto aizņēmuma pieprasījumu gatavošanu Pašvaldību aizņēmumu un galvojumu kontroles un pārraudzības padomei, saskaņā ar likumu “Par valsts budžetu 2024. gadam un budžeta ietvaru 2024., 2025. un 2026. gadam”, nepieciešams papildināt ar jaunu 109.projektu “Spārītes parka ietves un apgaismojuma atjaunošana”.

Pamatojoties uz projekta ““Zaļā dzelzceļa celiņa” labiekārtošana no Brīvības ielas līdz Miera ielai” iespējas realizēšanu ar Eiropas Savienības fondu finanšu resursiem, nepieciešams papildināt Gulbenes novada attīstības programmas 2018.-2024.gadam investīciju plāna 2022.-2024.gadam 2.daļu “Ilgtermiņa Prioritātes IP2. Ilgtspējīga ekonomika un uzņēmējdarbību atbalstoša vide (RVE) plānotie projekti” ar 113.projektu.

Pamatojoties uz potenciāla projekta “Ēku siltumapgādes vieda vadība” iespējas realizēšanu SAM “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” ietvaros, nepieciešams papildināt Gulbenes novada attīstības programmas 2018.-2024.gadam investīciju plāna 2022.-2024.gadam 2.daļu “Ilgtermiņa Prioritātes IP2. Ilgtspējīga ekonomika un uzņēmējdarbību atbalstoša vide (RVE) plānotie projekti” ar 114.projektu.

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2.apakšpunktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 73.punktu, kas cita starpā nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, un ņemot vērā Attīstības un tautsaimniecības komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – 1 (Intars Liepiņš), "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDARĪT Gulbenes novada attīstības programmas 2018.-2024.gadam investīciju plānā 2022.-2024.gadam, kas apstiprināts Gulbenes novada pašvaldības domes 2024.gada 29.februāra sēdē (protokols Nr.6; 35.p.), šādus grozījumus:
   1. izteikt 2.daļu “Ilgtermiņa Prioritātes IP2. Ilgtspējīga ekonomika un uzņēmējdarbību atbalstoša vide (RVE) plānotie projekti” jaunā redakcijā (pielikumā).

Gulbenes novada pašvaldības domes priekšsēdētājs A.Caunītis